Arnar Snær Hákonarson býður upp á vetrarþjálfun í golfi og hefjast námskeiðin í byrjun febrúar . Markmiðið með þjálfuninni er að ná betri tökum á golfsveiflunni og koma vel undirbúin / n í golfsumarið 2020 . Æfingarnar fara fram í Básum , Grafarholti og innanhúss á Korpúlfsstöðum . Hvert námskeið stendur yfir í 8 vikur og hefjast þau fyrstu 3. febrúar næstkomandi . Eftirfarandi atriði verða tekin fyrir á námskeiðunum : Færri pútt þar sem sérstaklega verður farið yfir lengdarstjórnun og vanaferli Boltaflug hvernig sláum við boltann frá hægri til vinstri ( draw ) og vinstri til hægri ( fade ) Aukin högglengd meiri kylfuhraði Kylfuval í vippum há vipp og vipp og rúll Mismunandi tækni í vippum fyrir mismunandi aðstæður Markmiðasetning fyrir kylfinga á öllum getustigum Leikskipulag og markvissar æfingar til að vinna eftir Vetrarþjálfun er fyrir alla kylfinga í öllum klúbbum hvort sem þú ert byrjandi eða lengra komin / n þá er þetta besta leiðin til að ná betri tökum á leiknum .